|  |  |  |
| --- | --- | --- |
|

|  |  |
| --- | --- |
|  | **Rēzeknes novada Dome**Reģ.Nr.90009112679Atbrīvošanas aleja 95A, Rēzekne, LV – 4601,Tel. 646 22238, 646 22231, 646 25935,e–pasts: info@rezeknesnovads.lvInformācija internetā: <http://www.rezeknesnovads.lv> |

PROJEKTS |

**APSTIPRINĀTI**

Rēzeknes novada domes

2024. gada 3. oktobra sēdē

 (lēmums Nr. 901, protokols Nr. 2024/DS-20, 1.§)

**Saistošie noteikumi**

Rēzeknē

2024. gada 3. oktobrī Nr.42

**Rēzeknes novada pašvaldības līdzdalības budžeta nolikums**

*Izdoti saskaņā ar Pašvaldību likuma 61.pantu*

**I.** **Vispārīgie jautājumi**

1. Saistošie noteikumi nosaka kārtību, kādā Rēzeknes novada pašvaldība (turpmāk - pašvaldība) organizē līdzdalības budžeta finansējuma piešķiršanas un izlietojuma kārtību sabiedrības ierosināto teritorijas attīstības projektu (turpmāk – projekti) īstenošanai (turpmāk – noteikumi), tostarp:
	1. pašvaldības institūciju, kas nodrošina projektu atlasi un uzrauga līdzdalības budžeta izlietošanu;
	2. projekta pieteikuma paraugu;
	3. projektu iesniegšanas termiņu;
	4. projektu atlases kritērijus;
	5. balsošanas termiņu, veidu un kārtību;
	6. balsu skaitīšanu un īstenojamo projektu noteikšanu.
2. Līdzdalības budžeta projektu iesniegšanas un izvērtēšanas konkursa (turpmāk – konkurss) mērķi ir:
	1. veicināt Rēzeknes novada iedzīvotāju iesaisti pašvaldības attīstības jautājumu izlemšanā un piešķirto finanšu līdzekļu izlietošanā, stimulējot pašvaldības un sabiedrības savstarpējo sadarbību;
	2. pašvaldībai iegūt vērtīgu atgriezenisko saiti par nepieciešamajiem publiskās ārtelpas uzlabojumiem, kas ir svarīgi Rēzeknes novada iedzīvotājiem, veicinot kvalitatīvas dzīves vides un teritoriju attīstību un veidojot Rēzeknes novada iedzīvotājiem pieejamu un labiekārtotu ārtelpu;
	3. radīt publiski pieejamu, radošu un atvērtu sabiedrisko vidi un aktivizēt jaunu, radošu līdzdarbības formu attīstību, stimulēt sabiedrības savstarpējo sadarbību un sociāli ekonomisko potenciālu, kā arī veicināt citu sabiedrībai aktuālu iniciatīvu īstenošanu.
3. Konkursu izsludina, organizē un uzrauga pašvaldības iestāde - Centrālā pārvalde.
4. Projektus īsteno līdzdalības budžeta plānošanas vienībās – katrā pašvaldības apvienības pagastā/pilsētā:
	1. Dricānu apvienība - Dricānu pagastā, Gaigalavas pagastā, Kantinieku pagastā, Nagļu pagastā, Ozolmuižas pagastā, Rikavas pagastā, Sakstagala pagastā, Stružānu pagastā;
	2. Kaunatas apvienība - Čornajas pagastā, Griškānu pagastā, Kaunatas pagastā, Mākoņkalna pagastā, Stoļerovas pagastā;
	3. Maltas apvienība - Feimaņu pagastā, Lūznavas pagastā, Maltas pagastā, Ozolaines pagastā, Pušas pagastā, Silmalas pagastā;
	4. Nautrēnu apvienība - Audriņu pagastā, Bērzgales pagastā, Ilzeskalna pagastā, Lendžu pagastā, Nautrēnu pagastā, Vērēmu pagastā;
	5. Viļānu apvienība - Dekšāres pagastā, Sokolku pagastā, Viļānu pagastā, Viļānu pilsētā.
5. Projektu īstenošanu nodrošina attiecīgā pašvaldības iestāde - apvienības pārvalde.
6. Projektu uzsāk īstenot 3 (triju) mēnešu laikā pēc projektu konkursa rezultātu paziņošanas un īsteno 2 (divu) gadu laikā.

**II. Finansējuma piešķiršanas nosacījumi**

1. Konkrētajā gadā konkursa realizācijai pieejamais finansējums tiek noteikts pašvaldības budžetā ne mazāk kā 0,5 % apmērā no pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem, kas tiek aprēķināti par pēdējiem trim gadiem. Ikgadējo līdzdalības budžetu apstiprina, apstiprinot pašvaldības pamatbudžetu. Viena projekta realizācijai piešķiramo finanšu līdzekļu apjoms ir ne vairāk kā EUR 3000,00 (trīs tūkstoši *euro*) ieskaitot visus nodokļu maksājumus.
2. Finansējumu piešķir konkursa kārtībā izvēlēto projektu īstenošanai.
3. Finansējuma piešķiršanai virza projektu, kas atbilst šādiem kritērijiem:
	1. projekts paredz ieguldījumus pašvaldībai piederošā īpašumā, savukārt ieguldījumus citai publiskai personai vai privātpersonai piederošā īpašumā – tikai gadījumā, ja ir saņemts attiecīgā īpašnieka saskaņojums un ieguldījums nepieciešams, lai īstenotu pašvaldības autonomās funkcijas vai brīvprātīgās iniciatīvas;
	2. projekts paredz citu pašvaldības rīcību (aktivitāti), kuras rezultātā tiek uzlabota pašvaldības autonomo funkciju īstenošanu atbilstoši Pašvaldību likuma 4.pantam vai brīvprātīgo iniciatīvu īstenošanu;
	3. projektā paredzētie ieguldījumi ir ekonomiski pamatoti, tostarp izvērtējot investīciju uzturēšanu un ilgtspējai nepieciešamo finansējumu, kā arī projekta rezultāts ir publiski pieejams pēc iespējas plašākam iedzīvotāju lokam;
	4. projekta rezultātu neizmanto komercdarbībai un peļņas gūšanai, tam nav politisks raksturs;
	5. projektu nav plānots realizēt citos projektos, tā īstenošanai nav paredzēts piešķirt finansējumu no kāda cita ārējā finanšu avota, un par to iesniegts projekta pieteikuma iesniedzēja apliecinājums;
	6. projekta īstenošanai nav paredzēts piešķirt finansējumu no pašvaldības kārtējā gada budžeta;
	7. iesniegtais projekts paredz pilnīgu tā realizāciju, tas ir, realizējot projektu, tas būs pilnībā pabeigts (nav pieļaujams īstenot projektu vairākās kārtās).

**III. Projekta pieteikuma iesniegšana un konkursa norise**

1. Lēmumu par konkursa izsludināšanu līdz kalendārā gada 1.martam pieņem Rēzeknes novada dome (turpmāk – dome), nosakot kārtējā gada konkrētā līdzdalības budžeta projektu konkursa cikla tematisko ietvaru un/vai atbalstāmo projektu prioritātes.
2. Paziņojumu par konkursa izsludināšanu publicē pašvaldības oficiālajā tīmekļvietnē www.rezeknesnovads.lv, pašvaldības informatīvajā izdevumā “Rēzeknes Novada Ziņas”, pašvaldības oficiālajos sociālo tīklu kontos, kā arī izliekot pieteikšanās paziņojumu redzamā vietā apvienības pārvaldes ēkā, tostarp ēkās, kuras atrodas attiecīgās apvienības pārvaldes pagastā/pilsētā. Paziņojumā norāda:
	1. projekta pieteikumu iesniegšanas veidu un vietu;
	2. projekta pieteikumu iesniegšanas termiņu;
	3. kontaktpersonu informācijas saņemšanai.
3. Projekta pieteikuma iesniegšanas termiņš ir 40 (četrdesmit) dienas no konkursa izsludināšanas dienas.
4. Projekta pieteikumi, kas iesniegti pēc noteikumu 12.punktā norādītā termiņa, netiek vērtēti.
5. Projekta pieteikumu dalībai konkursā ir tiesīgi iesniegt Pašvaldību likuma 60.panta trešās daļas 1.punktā noteiktie tiesību subjekti (turpmāk – iesniedzējs).
6. Projektu pieteikumus apstiprina konkursa kārtībā konkursa komisija (turpmāk – komisija) ne mazāk kā 7 (septiņu) komisijas locekļu sastāvā, kuru izveido un apstiprina ar domes lēmumu. Komisijas sastāvā jābūt Centrālās pārvaldes Attīstības plānošanas nodaļas, Būvvaldes un pašvaldības iestāžu - apvienības pārvalžu - pārstāvjiem.
7. Konkursam iesniegtie projektu pieteikumi tiek izvērtēti šādā kārtībā:
	1. pirmā kārta – komisija izvērtē pieteikumu atbilstību noteikumu prasībām. Pieteikumu izvērtēšanas procesā komisija uzaicina attiecīgās teritorijas iedzīvotāju padomes (turpmāk – padome) pārstāvi viedokļa sniegšanai. Gadījumā, ja padome attiecīgajā teritorijā nav izveidota vai izveidotā padomes neiesaistās komisijas darbībā, komisija projektu pieteikumus virza uz otro kārtu;
	2. otrā kārta – sabiedrības balsojums;
	3. trešā kārta – komisija pieņem lēmumu par finansējuma piešķiršanu un nodod to apstiprināšanai domei.

**IV. Projektu dokumenti, to noformēšanas prasības un iesniegšanas kārtība**

1. Projekta pieteikumu veido šādi dokumenti:
	1. aizpildīta un parakstīta projekta pieteikuma veidlapa (1.pielikums);
	2. dokuments, kas apliecina iesniedzēja pilnvarotās personas tiesības rīkoties iesniedzēja vārdā, ja projekta pieteikumu iesniedz pilnvarotā persona;
	3. projekta ietvaros plānoto izmaksu tāme;
	4. projekta skice (norādāmi visu projekta būtisko elementu izmēri un to izvietojums uz zemesgabala robežu plāna vai izdrukas no interneta vietnes [www.topografija.lv](http://www.topografija.lv), [www.kadastrs.lv](http://www.kadastrs.lv) vai www.geolatvija.lv) vai vizualizācija, kurā uzskatāmi attēlots projekta īstenošanas rezultāts. Elektroniski iesniegtai vizualizācijai jābūt \*.jpg vai \*.png formātā (iesūtāmo datņu izmērs nav lielāks par 10 MB);
	5. zemes īpašnieka saskaņojums, ja ideju plānots īstenot uz citai personai piederoša īpašuma, par gatavību slēgt zemes nomas līgumu uz laiku, kas sakrīt ar infrastruktūras amortizācijas periodu, ja projekta realizēšanas rezultātā ir paredzami ieguldījumi infrastruktūrā vai plānoto aktivitāšu norisei nepieciešams noteikts īpašums;
	6. iesniedzēja apliecinājums, ka projekta ideju nav plānots realizēt citos projektos, tās īstenošanai nav paredzēts piešķirt finansējumu no kāda cita ārējā finanšu avota.
2. Visas izmaksas, kas saistītas ar projekta pieteikuma sagatavošanu un iesniegšanu, sedz iesniedzējs.
3. Projekta pieteikumu iesniedz elektroniski Viedās administrācijas un reģionālās attīstības ministrijas (turpmāk – VARAM) 2.1.1.1.i.projekta "Līdzdalības budžeta pārvaldību nodrošinošas koplietošanas platformas attīstība un ieviešana" izstrādātajā platformā vai elektroniski, parakstot ar drošu elektronisko parakstu, nosūta uz elektroniskā pasta adresi: info@rezeknesnovads.lv vai uz pašvaldības oficiālo eAdresi. Elektroniski iesniedzamu projekta pieteikumu sagatavo vienā elektroniskā dokumenta pakotnē un pieteikumā norāda nolikuma 17.punkta apakšpunktos minēto informāciju (dokumentus).
4. Iesniedzējs ir tiesīgs pirms projekta pieteikuma iesniegšanas termiņa beigām grozīt vai atsaukt iesniegto projekta pieteikumu.
5. Konsultācijas projektu sagatavošanai un iesniegšanai pieejamas pašvaldības darba laikā. Kontakti konsultāciju saņemšanai tiek publicēti paziņojumā par konkursa izsludināšanu.

**V. Projekta pieteikumu izvērtēšanas kārtība, balsošana un lēmuma pieņemšana**

1. Par iesniegtajiem projektu pieteikumiem konkursa komisija pieņem lēmumu 1 (viena) mēneša laikā pēc projektu iesniegšanas termiņa beigām.
2. Komisijas kompetencē ir:
	1. izvērtēt konkursam iesniegtos projektu pieteikumus atbilstoši noteikumu 9., 14. un 17.punktā noteiktajiem atlases kritērijiem, noteikt projektus, kuri virzāmi iedzīvotāju balsojumam, un apstiprināt to īstenošanai nepieciešamā prognozējamā finansējuma apjomu;
	2. lūgt iesniedzējam precizēt projekta pieteikumā ietverto informāciju, ja tas nepieciešams iesniegtā projekta pieteikuma vērtēšanai, norādot atbildes sniegšanas termiņus;
	3. pieaicināt komisijas darbā nozaru speciālistus un/vai ekspertus vai kompetentas institūcijas (turpmāk - kompetentas institūcijas) viedokļu un atzinumu sniegšanai;
	4. veikt projekta izmaksu tāmes korekciju, pamatojoties uz noteikumu 23.2.apakšpunktā minēto kompetento institūciju atzinumiem;
	5. veikt projekta pieteikumā matemātisku aprēķinu kļūdu labojumus, informējot par to iesniedzēju;
	6. sniegt atbildes uz iesniedzēju vai ieinteresēto personu uzdotajiem jautājumiem;
	7. lemt par projekta pieteikuma noraidīšanu, ja projekts neatbilst noteikumos noteiktajām prasībām;
	8. rosināt domei lemt par atkārtotu konkursa izsludināšanu;
	9. rosināt domei lemt par pilnīgu vai daļēju konkursa balsojuma rezultātu anulēšanu vai konkursa balsojuma termiņa pagarinājumu;
	10. pieņemt lēmumu par finansējuma piešķiršanu pēc konkursa otrās kārtas un nodot to apstiprināšanai domei;
	11. veikt citas darbības atbilstoši šiem noteikumiem.
3. Komisijas darbu vada tās priekšsēdētājs vai priekšsēdētāja prombūtnē - priekšsēdētāja vietnieks.
4. Komisija ir lemttiesīga, ja tās sēdēs piedalās vairāk nekā puse no komisijas locekļiem.
5. Komisija lēmumu pieņem sēdes laikā, atklāti balsojot. Lēmumu atzīst par pieņemtu, ja par to balsojis komisijas locekļu vairākums. Balsīm sadaloties vienādi, izšķirošā ir komisijas priekšsēdētāja balss.
6. Komisijas sēdes protokolē. Protokolu paraksta visi klātesošie komisijas locekļi un komisijas sekretārs, kurš nav komisijas loceklis. Komisijas sekretāra pienākumus pilda Centrālās pārvaldes darbinieks, kuru ar rīkojumu nozīmē Centrālās pārvaldes vadītājs.
7. Pirms projekta pieteikumu izskatīšanas komisijas sēdē katrs komisijas loceklis paraksta apliecinājumu (2.pielikums), ka viņš nav personīgi ieinteresēts kādā no konkursam iesniegtajiem projekta pieteikumiem. Ja komisijas loceklis ir personīgi ieinteresēts kāda iesniegtā projekta pieteikuma izskatīšanā, viņš par to informē pārējos komisijas locekļus un nepiedalās šī projekta pieteikuma apspriešanā un lēmuma pieņemšanā.
8. Pirmajā kārtā komisija izvērtē visus iesniegtos projektu pieteikumus atbilstoši vērtēšanas kritērijiem (3.pielikums).
9. Komisija projektu pieteikumus izskata šādā kārtībā:
	1. pārbauda iesniegtā projekta pieteikuma atbilstību noteikumu prasībām;
	2. ja no vienas teritorijas iesniegti vairāki līdzīgi projekti, vai projekti, kas savstarpēji viens otru papildina, saskaņojot ar iesniedzējiem, komisija tos apvieno vienā projektā;
	3. ja projekta pieteikums neatbilst noteikumu prasībām, to noraida;
	4. pēc projekta pieteikuma pārbaudes, ja nepieciešams, to nosūta attiecīgajām kompetentajām institūcijām projekta realizācijas iespējamības izvērtēšanai un projekta realizācijas ietvaros veicamo darbību noteikšanai;
	5. projektu, kura realizācija, pēc tā izvērtēšanas kompetentajās institūcijās, ir atzīta par neiespējamu, noraida.
10. Otrajā kārtā sabiedrības balsošanas termiņš ir 1 (viens) mēnesis.
11. Sabiedrības balsojumā var piedalīties Rēzeknes novadā deklarētas fiziskas personas, kuras ir sasniegušas 16 (sešpadsmit) gadu vecumu, balsojot par vienu attiecīgās teritoriālās vienības - deklarētas dzīvesvietas - projektu. Pašvaldībai ir tiesības pārbaudīt, vai persona balsojuma brīdī ir sasniegusi 16 gadu vecumu un ir deklarējusi savu dzīvesvietu Rēzeknes novadā, tādejādi pārliecinoties, ka balsojums ir derīgs.
12. Katram balsstiesīgajam novada iedzīvotājam ir 1 (viena) balss.
13. Balsojumu var veikt klātienē Rēzeknes novada Valsts un pašvaldības vienotajos klientu apkalpošanas centros, ja nodrošināta VARAM 2.1.1.1.i. projekta" Līdzdalības budžeta pārvaldību nodrošinošas koplietošanas platformas attīstība un ieviešana" izstrādātās platformas pilnvarotā pārstāvja funkcionalitāte.
14. Balsojums tiek veikts elektroniski VARAM 2.1.1.1.i. projekta" Līdzdalības budžeta pārvaldību nodrošinošas koplietošanas platformas attīstība un ieviešana" izstrādātajā platformā.
15. Balsot drīkst tikai 1 (vienu) reizi vienā no iepriekš norādītajiem veidiem atbilstoši noteikumu 33. un 34.punktam.
16. Trešajā kārtā, noslēdzoties konkursa balsojuma termiņam, tiek apkopoti balsojuma rezultāti, uz kuru pamata komisija 10 (desmit) darba dienu laikā pieņem lēmumu par finansējuma piešķiršanu un virza to apstiprināšanai domei. Vispirms finansējums tiek piešķirts 1 (vienam) projektam, kurš saņēmis visvairāk balsis. Pēc tam finansējums tiek piešķirts secīgi visiem nākamajiem projektiem ar vislielāko balsu skaitu, ievērojot noteikumu 7.punktā paredzētā finansējuma apmēru.
17. Ja konkurss noslēdzies ar vienādu balsu skaitu vairākiem projektiem, kuru realizācija, ievērojot paredzētā finansējuma apmēru, vienlaikus nav iespējama, komisija apstiprina to projektu, kas iesniegts ātrāk.
18. Komisijas lēmumu par projekta pieteikuma noraidīšanu, kā arī par projekta nodošanu balsošanai paziņo iesniedzējam 10 (desmit) darba dienu laikā no attiecīgās komisijas sēdes dienas. Iesniedzējiem par finansējuma piešķiršanu tiem projektiem, kas balsojumā saņēmuši vislielāko balsu skaitu, tiek paziņots 5 (piecu) darba dienu laikā pēc domes sēdes.
19. Komisija var izbeigt konkursu bez rezultātiem, ja:
	1. nav iesniegts neviens projekta pieteikums;
	2. visi iesniegtie projekta pieteikumi ir noraidīti konkursa pirmajā kārtā.
20. Paziņojumu par konkursa rezultātiem publicē pašvaldības oficiālajā tīmekļvietnē [www.rezeknesnovads.lv](http://www.rezeknesnovads.lv), pašvaldības informatīvajā izdevumā “Rēzeknes Novada Ziņas”, pašvaldības oficiālajos sociālo tīklu kontos, kā arī izliekot pieteikšanās paziņojumu redzamā vietā apvienības pārvaldes ēkā, tostarp ēkās, kuras atrodas attiecīgās apvienības pārvaldes pagastā/pilsētā, norādot projekta nosaukumu, realizācijas vietu un iesniedzēju.

**VI. Projekta īstenošanas nosacījumi**

1. Konkursa kārtībā apstiprinātos projektus īsteno pašvaldība sadarbībā ar projekta iesniedzēju.
2. Projekta sadārdzinājuma gadījumā projektu īsteno, ja sadārdzinājums nav lielāks par 20% no sākotnējās ieceres.
3. Ja projekta īstenošanas stadijā konstatē objektīvus apstākļus, kas liedz īstenot projektu, projekts netiek īstenots. Neizmantotie līdzdalības budžeta finanšu līdzekļi tiek novirzīti nākamā gada līdzdalības budžeta projektu īstenošanai.
4. Projekta īstenošanas laikā un pēc īstenošanas pie objekta izvieto informatīvu plāksni/stendu kurā ievietots Rēzeknes novada ģerboņa attēls atbilstoši heraldiskajam aprakstam krāsainajā versijā un norādīta informāciju, ka projekts ir īstenots Rēzeknes novada sabiedrības līdzdalības budžeta projektu īstenošanas konkursa ietvaros, t.sk. norādot projekta nosaukumu un iesniedzēju.
5. Pēc projekta īstenošanas noteikumu 5.punktā noteiktās pašvaldības iestādes iesniedz pašvaldības izpilddirektoram un domei:
	1. atskaiti par projekta īstenošanai piešķirtā finansējuma izlietojumu;
	2. atskaiti par projekta īstenošanas gaitu un rezultātiem.
6. Projekta īstenošanas pēcuzraudzības periods ir 3 (trīs) gadi pēc projekta realizācijas.
7. Ja konkursa rezultātā netiek apgūts pašvaldības pamatbudžetā paredzētais sabiedrības līdzdalības budžeta finansējums, sabiedrības līdzdalības budžeta finanšu līdzekļi tiek novirzīti nākamā gada līdzdalības budžeta projektu īstenošanai.

Domes priekšsēdētājs Monvīds Švarcs

1.pielikums

*Rēzeknes novada domes 2024.gada 3.oktobra*

*saistošajiem noteikumiem Nr.42*

**PROJEKTA PIETEIKUMA VEIDLAPA**

**Rēzeknes novada pašvaldības līdzdalības budžeta** **projektu konkursam**

|  |
| --- |
| **1. Projekta pieteikuma iesniedzējs** |
| **1.1. Projekta pieteikuma iesniedzējs** (*aizpilda, ja projekta pieteikumu iesniedz fiziska persona*) |
| Vārds, uzvārds |  |
| Personas kods |  |
| Deklarētās dzīvesvietas adrese |  |
| Korespondences adrese *(nav jānorāda, ja projekta pieteikumu iesniedz elektroniski)* |  |
| Kontakttālrunis  |  |
| E-pasts |  |
| **1.2. Projekta pieteikuma iesniedzējs** (*aizpilda, ja projekta pieteikumu iesniedz juridiska persona (biedrība/nodibinājums)*) |
| Nosaukums |  |
| Reģistrācijas numurs |  |
| Juridiskā adrese |  |
| Pārstāvja vārds, uzvārds |  |
| Pārstāvības pamats (statūti, pilnvarojums, cits) |  |
| Korespondences adrese *(nav jānorāda, ja projekta pieteikumu iesniedz elektroniski)* |  |
| Kontakttālrunis  |  |
| E-pasts |  |
| **2. Informācija par projektu** |
| **2.1. Projekta nosaukums** (*īss, uzmanību piesaistošs, līdz 100 rakstzīmēm*) |
|  |
| **2.2. Projekta īstenošanas vieta** (*ja plānots ieguldījums infrastruktūrā vai plānoto aktivitāšu norisei nepieciešams noteikts īpašums*) |
| Adrese |  |
| Kadastra Nr./apzīmējums |  |
| Īpašnieks |  |
| Cita informācija, kas precizē projekta īstenošanas vietu  |  |
| **2.3. Projekta īss apraksts** (*balsošanai tīmekļvietnei ne vairāk kā 1000 rakstzīmēm*) |
|  |
| **2.4. Projekta tematiskā joma** (*atzīmē vai* *norāda projekta idejas jomu, atzīmēt ar* 🗷) |
| ☐ *Sporta un rotaļu laukumi*☐ *Zaļā zona, rekreācija un atpūta* ☐ *Publiskai lietošanai paredzēta teritorija* ☐ *Pilsētvides infrastruktūra* ☐ *Kultūrvides infrastruktūra*  ☐ *Satiksmes infrastruktūra* ☐ *Aktivitāte* \_\_\_\_\_\_\_\_\_\_\_\_\_\_\_\_\_\_\_\_\_ *jomā*☐ *Cits\_\_\_\_\_\_\_\_\_\_\_\_\_\_\_\_\_\_\_\_* |
| **2.5. Projekta apraksts un tā sabiedriskā nepieciešamība** (*apraksta projekta ideju – kā vajadzētu izskatīties projekta idejai un tās atsevišķiem elementiem, kādu pievienoto vērtību projekta ideja sniegs attiecīgajai teritorijai (vietējai kopienai), nosauciet galveno mērķa grupu un uz projekta ideju attiecināmo konkursa noteikuma 2.punktā noteikto konkursa mērķi, līdz 3500 rakstzīmēm*) |
|  |
| **2.6. Projekta īstenošanas iespējami nepieciešamais finansējums** (*norāda aptuvenas projekta īstenošanas izmaksu aplēses (projekta darbu apjoms, iespējamās darbu un materiālu izmaksas)*) |
| *Paredzamās darbu izmaksas:*

|  |  |  |  |  |
| --- | --- | --- | --- | --- |
| ***Darbu veids******vai konstruktīvā elementa nosaukums, apraksts*** | ***Cena par vienību, EUR (bez PVN)*** | ***Vienību skaits*** | ***Kopējā cena, EUR (bez PVN)*** | ***Piezīmes*** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| *PAVISAM KOPĀ BEZ PVN**PVN**PAVISAM KOPĀ AR PVN* |  |  |
|  |  |
|  |  |

 |
| **2.7. Projekta īstenošana nepilnā apjomā** (*ja komisija atzīst ka projekta īstenošana ir iespējama tikai daļēji, atzīmēt ar* 🗷) |
| ☐ Piekrītu☐ Nepiekrītu |
| **3. Pielikumi** (*atzīmēt pievienoto pielikumu ar* 🗷) |
| ☐ projekta skice uz \_\_\_\_\_ lpp. |
| ☐ projekta vizualizācija uz \_\_\_\_\_ lpp. |
| ☐ zemes īpašnieka saskaņojums uz \_\_\_\_\_ lpp. |
| ☐ dokuments, kas apliecina projekta pieteikuma iesniedzēja pilnvarotās personas tiesības rīkoties projekta iesniedzēja vārdā (ja attiecināms) uz \_\_\_\_\_ lpp. |
| ☐ apliecinājums, ka projektu nav plānots realizēt citos projektos, tā īstenošanai nav paredzēts piešķirt finansējumu no kāda cita ārējā finanšu avota uz \_\_\_\_\_ lpp. |
| ☐\_\_\_\_\_\_\_\_\_\_\_\_\_\_\_\_\_\_ |

**Iesniedzot personas datus Rēzeknes novada pašvaldībai, persona apliecina, ka ir iepazinusies ar šajā dokumentā ietverto informāciju un tā viņai ir saprotama.**

**Informācija par personas datu apstrādi, iesniedzot projektu Rēzeknes novada līdzdalības budžeta projektu ideju īstenošanas konkursam:**

**Pārzinis:** Rēzeknes novada pašvaldība. Adrese: Atbrīvošanas aleja 95A, Rēzekne, LV 4601, reģistrācijas Nr.90009112679, tālr. 64622238, e-pasts: info@rezeknesnovads.lv

**Datu aizsardzības speciālists:** Raivis Grūbe, 67419000, mob. 29111416, e-pasts:raivis@cyberaudit.lv;

**Personas datu apstrādes juridiskais pamatojums:** Vispārīgās datu aizsardzības regulas 6.panta 1.punkta a) apakšpunkts – apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras.

**Personas datu papildus ieguves avoti:** Pilsonības un migrāciju lietu pārvaldes Iedzīvotāju reģistra centrālā datu bāze.

**Personas datu kategorijas:** Tikai tādā apjomā, kā tas ir noteikts Pašvaldību likumā un/vai tādā apjomā, kas ir nepieciešams, lai izpildītu datu subjekta lūgumu.

**Personas datu glabāšanas ilgums:** 5 gadi.

**Personas datu saņēmēji:** Datu subjekts par sevi; Rēzeknes novada pašvaldības iestāžu pilnvaroti darbinieki, tostarp līdzdalības budžeta projektu ideju īstenošanas konkursa vērtēšanas komisija un tās sekretārs; Apstrādātājs tikai tādā apjomā, lai apstrādātājs varētu nodrošināt un sniegt pakalpojumu Rēzeknes novada pašvaldībai atbilstoši savstarpēji noslēgtajam līgumam; datu aizsardzības speciālists tikai tādā apjomā, lai Datu aizsardzības speciālists varētu nodrošināt uzdevumu izpildi atbilstoši Vispārīgai datu aizsardzības regulai; valsts kontrolējošās institūcijas (ja tām ir atbilstošs pilnvarojums). Personas dati netiek nosūtīti uz trešajām valstīm vai starptautiskām organizācijām.

**Datu subjekta tiesības:** Datu subjekta tiesības nosaka un regulē Vispārīgā datu aizsardzības regula, t.sk., bet ne tikai, pieprasīt pārzinim piekļuvi saviem personas datiem un to labošanu vai dzēšanu, vai apstrādes ierobežošanu attiecībā uz sevi, vai tiesības iebilst pret apstrādi, kā arī tiesības uz datu pārnesamību; atsaukt piekrišanu, neietekmējot tādas apstrādes likumīgumu, kuras pamatā ir pirms atsaukuma sniegta piekrišana; tiesības kontaktēties ar datu aizsardzības speciālistu un iesniegt sūdzību, t.sk. uzraudzības iestādei - Datu valsts inspekcijai.

**Lēmumu pieņemšana:** Personas datu apstrādē netiek automatizēta lēmumu pieņemšana, tostarp profilēšana.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Iesniedzēja vārds, uzvārds (paraksts)

Datums \_\_\_\_\_\_\_\_\_\_\_\_\_\_\_\_\_\_\_\_\_

2.pielikums

*Rēzeknes novada domes 2024.gada 3.oktobra*

*saistošajiem noteikumiem Nr.42*

**Rēzeknes novada pašvaldība,** reģistrācijas Nr.90009112679

**Līdzdalības budžeta projektu konkursa**

**komisijas locekļa un/vai konkursa komisijas \_\_\_\_\_\_\_\_\_\_\_\_\_\_**

**APLIECINĀJUMS**

 Ar šo es, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,apliecinu, ka nav tādu apstākļu, kuru dēļ varētu uzskatīt, ka es esmu ieinteresēta/-ts konkrēta projekta izvēlē un/vai, ka es esmu saistīta/-ts ar konkrētu projekta pieteikuma iesniedzēju likuma “Par interešu konflikta novēršanu valsts amatpersonu darbībā” izpratnē.

Ja vērtēšanas procesā izrādīsies, ka šādi apstākļi eksistē vai ir izveidojušies, es nekavējoties pārtraukšu savu dalību konkursa komisijas darbā.

Būdama/-s konkursa komisijas locekle/-is un/vai konkursa komisijas \_\_\_\_\_\_\_\_\_\_\_\_\_\_\_\_, darbošos tikai savu pilnvaru ietvaros, nenonākot interešu konfliktā.

Apņemos līdz konkursa procedūras rezultātu paziņošanai neizpaust jebkādu informāciju par projektu pieteikumu un dokumentu vērtēšanu, un projektu pieteikumu vērtēšanas procesu.

Apņemos neizpaust konkursa ietvaros iegūto informāciju, kas saskaņā ar normatīvajiem aktiem ir neizpaužama.

Apliecinu, ka visa konfidenciālā informācija, kas nonāks manā rīcībā konkursa procedūras laikā, tiks izmantota tikai projektu pieteikumu un dokumentu vērtēšanai.

|  |  |
| --- | --- |
| Paraksts |  |
| Datums |  |

3.pielikums

*Rēzeknes novada domes 2024.gada 3.oktobra*

*saistošajiem noteikumiem Nr.42*

**Rēzeknes novada pašvaldības līdzdalības budžeta projektu pieteikumu**

**pirmās kārtas vērtēšanas kritēriji**

|  |  |  |  |
| --- | --- | --- | --- |
| Nr.p.k. | Kritērijs | Atbilst | Neatbilst |
| 1. | Projekta pieteikums iesniegts noteikumu 12.punktā noteiktajā termiņā un noteikumu 17.punktā noteiktajā kārtībā, iesniedzot projekta pieteikumu dokumentu kopumu  |  |  |
| 2. | Projekta pieteikuma iesniedzējs atbilst noteikumu 14.punktā noteiktajiem kritērijiem |  |  |
| 3. | Projekts paredz ieguldījumus pašvaldībai piederošā īpašumā, savukārt ieguldījumus citai publiskai personai vai privātpersonai piederošā īpašumā – tikai gadījumā, ja ir saņemts attiecīgā īpašnieka saskaņojums un ieguldījums nepieciešams, lai īstenotu pašvaldības autonomās funkcijas vai brīvprātīgās iniciatīvas |  |  |
| 4. | Projekts paredz citu pašvaldības rīcību (aktivitāti), kuras rezultātā tiek uzlabota pašvaldības autonomo funkciju īstenošanu atbilstoši Pašvaldību likuma 4.pantam vai brīvprātīgo iniciatīvu īstenošanu |  |  |
| 5. | Projektā paredzētie ieguldījumi ir ekonomiski pamatoti, tostarp izvērtējot investīciju uzturēšanu un ilgtspējai nepieciešamo finansējumu, kā arī projekta rezultāts ir publiski pieejams pēc iespējas plašākam iedzīvotāju lokam |  |  |
| 6. | Projekta rezultātu neizmanto komercdarbībai un peļņas gūšanai, tam nav politisks raksturs |  |  |
| 7. | Projektu nav plānots realizēt citos projektos, tā īstenošanai nav paredzēts piešķirt finansējumu no kāda cita ārējā finanšu avota, un par to iesniegts projekta pieteikuma iesniedzēja apliecinājums |  |  |
| 8. | Projekta īstenošanai nav paredzēts piešķirt finansējumu no pašvaldības kārtējā gada budžeta |  |  |
| 9. | Iesniegtais projekts paredz pilnīgu tā realizāciju, realizējot projektu, tas būs pilnībā pabeigts un netiks īstenots vairākās kārtās. |  |  |
| 10. | Ir iesniegta projekta ietvaros plānoto izmaksu tāme, un iesniegtā tāme atbilst realizējamajām projekta iespējām un tajā iekļautas visas iespējamās izmaksas |  |  |
| 11. | Projekta realizācijai piešķiramo finanšu līdzekļu apjoms ir ne vairāk kā EUR 3000,00 (trīs tūkstoši *euro*) ieskaitot visus nodokļu maksājumus |  |  |
| 12.  | Projekta pieteikumam pievienotā projekta skice vai vizualizācija, kurā uzskatāmi attēlots projekta īstenošanas rezultāts, atbilst noteikumu prasībām  |  |  |

Domes priekšsēdētājs Monvīds Švarcs